Grunnskólateymi Grunnskólateymi er þverfaglegt teymi sem í sitja sálfræðingar , kennslu - og sérkennsluráðgjafi , félagsráðgjafar / unglingaráðgjafi og frístundaráðgjafi . Grunnskólateymið fundar vikulega á mánudögum . Helstu verkefni sérfræðinga grunnskólateymis eru eftirfarandi : Sálfræðiþjónusta Sálfræðiþjónusta við Laugarnesskóla er rekin af stuðnings - og ráðgjafardeild þjónustumiðstöðvarinnar fyrir Laugardal og Háaleiti . Rétt er að benda foreldrum á að mikilvægt er að taka mál til meðferðar áður en þau verða of stór . • Sálfræðilegar athuganir vegna gruns um frávik í þroska • Ráðgjöf og eftir atvikum skammtímameðferð vegna frávika í vitsmuna - , tilfinninga - eða félagsþroska barns • Ráðgjöf og fræðsla til foreldra , kennara og skólastjórnenda • Umsjón og ráðgjöf vegna innleiðingar á sértækum úrræðum í skólum • Tilvísanir til annarra greiningaraðila • Taka þátt í nemendaverndarráðsfundum í grunnskólum Kennslu - og sérkennsluráðgjöf Sérkennsluráðgjafar sinna ráðgjöf um sérkennslu eða sértæka aðstoð við barn í grunnskóla þar með talið aðstoð við gerð einstaklingsnámskráa . Kennsluráðgjöf felur m.a. í sér ráðgjöf til starfsfólks grunnskóla um kennsluhætti og skólaþróun .